መጀመርያ እየሱስ ክርስቶስ እሱ መድሃኒዓለም ባዘዘው መሰረት ሙርከኞቹን ጀግኖች ለማስለቀቅ የዜግነት ግዴታዬን ተወጥቻለሁ። የመጀመርያውንም የሰላም ጥሪ እና የጦርነት አቁሙ ጥያቄ ለፕሬዘደንት ኢሳይያስ አፈወርቂ በ1999 በግሪጎሪያን አቆጣጠር በአስመራው ተቀብሎ ባነጋገረኝ ጊዜ ከአንድ ሰዓት ተኩል የበለጠ የሃሳብ መለዋወጫ ስብሰባችን ላይ እንዳቀረብኩለት እና ዘላቂ ሰላም ለማምጣት አሰብም ለኢትዮጵያ እንድትመለስ ጭምር ማሳሰቤ የማይካድ እና በጊዜው ጀግናው የነጻው ፕሬስ ጋዜጠኞች እናም የአለም አቀፉ ሚዲያ በሰፊው የመዘገቡት መረጃ ምስክር ነው። ሕዝብ ለሕዝብ ለማስታረቅ ፡ ቁስል ማዳን የሰላም የመጀመርያው ጥንሥስ በመሆኑ ፡ የመጀመርያውን ዘላቂ የሰላም እና የእርቅ ጥሪ በኢትዮጵያ ሕዝብ እና በኤርትራ ሕዝብ ማሃል ሰላም ለማስፈን ሁለተኛውን ጦርነት በባድመ ሊጀመር መለስ እየተዘጋጀ በነበረበት ጊዜ ነበረ ፡ ከሕዝቡ መሃል ከተውጣቱ ኤርትራውያን በተለየም ኢትዮጵያዊነን እያሉ በመለስ ዜናዊ በክህደት ያባረራቸው የቀድሞው የኢትዮጵያ ሰራዊት አባላት ጭምር በሱማሌም ሐረርን ከሱማሌ ያስለቀቁ ወታደሮችን ጭምር ያካተተ ፡ የኤርትራን መንግስት ወክሎ ስብሰባውን ከእኔ ጋር ያስተባበረው ፡ አምባሳደር ተስፋማሪያም ተከስተ። ስብሰባውም የተደረገው በሰንሻይን ሆቴል አዳራሽ ውስጥ ነበር። ይሄ በ1999 ኦክቶበር ውስጥ ከኤርትራ መንግስት እና ከሕዝቡ ጋር የተጀመረው የሰላም ጥሪ ጅምር ከዛ ኋላ ለመጡት መነሻ እና በር ከፋች ሆኖ ቆይቷል።
